ind vs aus: bcci announces virat kohli & co's 12-man squad for india vs australia 1st t20i
India vs Australia: ఆసీస్‌తో తొలి టీ20కి భారత్ జట్టు ప్రకటన..!
జట్టు వికెట్ కీపర్‌గా రిషబ్ పంత్‌ని బీసీసీఐ ప్రకటించినా.. మ్యాచ్‌లో కీపింగ్ బాధ్యతలు అందుకునే వరకూ స్పష్టంగా చెప్పలేని పరిస్థితి నెలకొంది.
Samayam Telugu | Updated:
Nov 20, 2018, 01:12PM IST
ఆస్ట్రేలియాతో బ్రిస్బేన్ వేదికగా బుధవారం జరగనున్న తొలి టీ20 మ్యాచ్ కోసం 12 మందితో కూడిన భారత జట్టుని బీసీసీఐ మంగళవారం ప్రకటించింది. సెలక్టర్లు రెస్ట్ ఇవ్వడంతో ఇటీవల వెస్టిండీస్‌తో ముగిసిన టీ20 సిరీస్‌కి దూరమైన కెప్టెన్ విరాట్ కోహ్లి.. మళ్లీ తొలి టీ20 కోసం జట్టు పగ్గాలని రోహిత్ శర్మ నుంచి అందుకున్నాడు. ఇక ఆల్‌రౌండర్ కోటాలో కృనాల్ పాండ్య తన స్థానాన్ని నిలబెట్టుకోగా.. వెస్టిండీస్‌తో సిరీస్‌లో నిరాశపరిచిన మిడిలార్డర్ బ్యాట్స్‌మెన్ మనీశ్ పాండే, స్పిన్నర్ వాషింగ్టన్ సుందర్‌పై వేటు పడింది.
తొలి టీ20కి బీసీసీఐ ప్రకటించిన భారత్ జట్టు ఇదే: విరాట్ కోహ్లి (కెప్టెన్), రోహిత్ శర్మ (వైస్ కెప్టెన్), శిఖర్ ధావన్, కేఎల్ రాహుల్, రిషబ్ పంత్ (వికెట్ కీపర్), దినేశ్ కార్తీక్, కృనాల్ పాండ్య, కుల్దీప్ యాదవ్, భువనేశ్వర్ కుమార్, జస్‌ప్రీత్ బుమ్రా, ఖలీల్ అహ్మద్, చాహల్